དེ་ལས་མོ་གིས་ད་རིས་ཚུན་གྱི་བར་ན་ཁྱོད་ཀྱིས་ང་ལུ་དགའ་བའི་ལོ་རྒྱུས་བཤད་ཡོདཔ་ཨིན་རུང་ད་རིས་ག་ནེ་ཡང་སླབ་མ་བཏུབ་མི་དེ་གནད་དོན་ག་ཅི་ལས་བརྟེན་ཏེ་ཨིན་ན་ཁ་གསལ་སྦེ་མ་སླབ་པ་ཅིན་ང་རྩ་ལས་ར་སེམས་མི་དགའ་བས་ཟེར་ཨུ་ཚུགས་བསྐྱེདཔ་ད།ཁོ་ཡང་ཐབས་རང་མེད་པར་སླབ་དགོཔ་ཐལ་སོང་ནུགགཞན་དལ་གཞིར་ངེའི་དགའ་བའི་སེམས་འདི་ཁྱོད་ལུ་བྱིན་ཚར་བའི་ཤུལ་ལུ་དེ་སྦེ་སླབ་ད་ཁྱོད་སེམས་ཡང་མི་དགའཝ་འོང་།ཨིན་རུང་ཧིང་ཁར་མནོཝ་དུག།ཁ་འཐོན་སྨན།།ཟེར་སླབ་དོ་བཟུམ་སྦེ་སྤྱིར་བཏང་ཨམ་སྲུ་གིས་ག་ཅི་ར་འབད་རུང་ཕོ་རྒས་བཟུམ་སྦེ་མིན་པར་འཇའ་ཆི་ཆི་ཀུན་གྱི་མིག་ཁར་འབབ་ཏོག་ཏོ་སྦེ་འབད་དགོཔ་ཁག་ཆེ།ལྷག་པར་དུ་ཤ་ཟ་ནི་ལུ་ནེ་ཚུན་ཚོད་ཀྱི་ལྟོ་ཟེ་བསྐྱེད་མི་འདི་གིས་ང་མནོ་ར་མ་ཚུགས་ཟེར་སླབ་ད།མོ་གིས་དེ་སྦེ་ཨིན་པ་ཅིན་ཁྱད་མིན་ནུགད་རིས་ང་ཤའི་རིགས་རྩ་ལས་ར་མི་ཟ་ཟེར་ཁས་བླངས་དམ་བཅའ་ལེན་ཏེ་གཉེན་གྲོགས་སྡོམ་ཞིནམ་ལས་མི་ཚེ་གསརཔ་འགོ་བཙུགས་ནུག།